Els carrers Antonio Maura i 2 de Maig de Burjassot, asfaltats per a millorar el seu ferm
2025-07-24

L’Ajuntament de Burjassot ha procedit a l’asfaltat dels carrers Antonio Maura i 2 de Maig, millorant així el ferm de les citades vies i atenent així a les peticions realitzades per part dels veïns d’ambdues zones del municipi. En el cas del carrer Antonio Maura, proper a l’antiga estació de metro de l’Empalme, l’asfaltat s’ha realitzat fins al seu encreuament amb l’Avinguda Enric Valor.

En els citats carrers s’ha procedit al fresat de l’asfalt actual per a, posteriorment, situar un nou conglomerat en calent que millore la calçada i facilite el desplaçament dels vehicles per la zona.

El cost de l’asfaltat d’aquests dos carrers ascendeix a 12.000 euros i és sufragat íntegrament pel Consistori.